Parramatta

Parramatta () nyaéta pasisian di  béh kuloneun Sydney, New South Wales, Australia. Ayana dina gundukan Walungan Parramatta,   béh kuloneun distrik bisnis puseur Sydney, kurang leuwih aya dina deukeuteun puseur géograpis aréa metropolitanana. Katelah ogé 'Parra'.

Parramatta mangrupa tempat administratif Local Government Area (LGA) Kota Parramatta. Bagéan pasisian ieu wawarehan jeung LGA Kota Holroyd. Kota ieu mangrupa puseur urban gedé di New South Wales; puseur dayeuh ekonomi Greater Western Sydney; tur distrik bisnis sentral panggedéna kagenep di Australia.
Ti taun 2000, Parramatta geus nembongkeun konsolidasi peranna minangka hiji puseur pamaréntahan ku ayana relokasi badan-badan saperti kantor puseur New South Wales Police Force, jeung Sydney Water dina taun 2009, ti Sydney CBD. Bareng jeung eta, stasion karéta ogé dironjatkeun ku dilegaannana Westfield Parramatta, dijieunna interchange transportasi, tur pangwangunan Civic Place local government precinct nu kiwari keur lumangsung.

Sajarah

Budaya Aborigin
Urang Darug geus maneuh di wewengkon ieu manggenerasi-generasi, tur méré  hadiah ka aréa ieu minangka hiji mangkok dahareun, nu beunghar ku kadaharan ti walungan jeung leuweung. Maranéhanana nyebut aréa ieu Baramada atawa Burramatta ('Parramatta') nu hartina "hulu cai" atawa "tempat ngalayahna belut". Tepi ka kiwari loba pisan belut jeung mahluk sagara séjénna katarik ku nyampurna kadaharan nu dijieun tina cai asin Palabuan Jackson nu papanggih jeung cai tawar ti Walungan Parramatta. Belut geus diadopsi minangka lambang kleub Liga Rugby Parramatta Eels.

Patempatan urang Eropa
Parramatta kapanggih taun 1788, sarua jeung Sydney. Koloni Britania, nu geus datang bulan Januari 1788 dina First Fleet di Sydney Cove, mibanda kadaharan nu ngan ukur cukup keur ngarojong kahirupan manéhannana dina wanci nu pohara singgetna sedengkeun taneuh sabudeureun Sydney Cove geus kabuktian yén kacida malaratna pikeun melakan kadaharan naon waé ogé nu dibutuhkeun ku 1,000 urang convict, soldadu jeung administratur pikeun mertahankeun hirupna. Dina taun 1788, Gubernur Arthur Phillip geus ngadatangan sababaraha patempatan saméméh milih Parramatta minangka patempatan nu pangdipikaresepna keur tempat tatanen lega nu ngahasilkeun.

Rujukan

Tumbu luar

 Parramatta City Council website
 Parramatta News & Events 

Ngaran tempat Aborigin di Australia
Pasisian Sydney
Patempatan nu ngadeg taun 1788